22.11.2022.
HR
Službeni list Europske unije
L 302/41
Slika 7.
Karakteristike impedancije umjetne mreže za punjenje istosmjernom strujom
4.
Umjetne električne mreže Za vozilo koje se puni spojeno na izmjeničnu električnu mrežu upotrebljava se 50 μH/50 Ω umjetna električna mreža kako je definirano u stavku 4.4. norme CISPR 16-1-2.
Mjerni priključci umjetnih električnih mreža moraju biti terminirani s opterećenjem od 50 Ω.
5.
Asimetrična umjetna mreža Trenutačno se za komunikaciju između stanice za punjenje i vozila upotrebljavaju različite tehnologije za vodove signalnih/kontrolnih priključaka i/ili vodove priključka za žičanu mrežu.
Stoga je potrebno napraviti razliku između specifičnih vodova signalnih/kontrolnih priključaka i/ili vodova priključka za žičanu mrežu (npr. kontrolni pilotski vod, CAN vodovi).
Mjerni priključci asimetričnih umjetnih mreža moraju biti terminirani s opterećenjem od 50 Ω.
Asimetrične umjetne mreže definirane u stavcima 5.1., 5.2., 5.3. i 5.4. upotrebljavaju se za nezaštićene vodove signalnih/kontrolnih priključaka i/ili vodove priključka za žičanu mrežu.
Ako se upotrebljavaju zaštićeni vodovi, signalnih/kontrolnih priključaka trebalo bi upotrebljavati zaštićene asime­ trične umjetne mreže kako su prikazane na slikama G.10 i G.11 u Prilogu G normi CISPR 32:2015.
5.1.
Signalni/kontrolni priključak sa simetričnim vodovima Asimetrična umjetna mreža koja se spaja između vozila i stanice za punjenje ili bilo koje odgovarajuće opreme koja služi za simuliranje komunikacije definirana je u stavku E.2 Priloga E normi CISPR 16-1-2 (Strujni krug T-mreže) (vidjeti primjer na slici 8.).
Asimetrična umjetna mreža ima impedanciju u uobičajenom načinu rada od 150 Ω.
Impedancija Zcat služi za prilagodbu simetrije kabela i spojenih periferijskih uređaja koja se obično izražava kao LCL.
Vrijednost LCL-a trebala bi se prethodno utvrditi mjerenjem ili bi je trebao odrediti proizvođač stanice za punjenje/kabela za punjenje.
Odabrana LCL i mjesto njegova nastanka moraju se navesti u ispitnom izvješću.
CAN komunikacija primjer je simetričnih vodova koji služe za punjenje vozila istosmjernom strujom.
Ako se za potrebe ispitivanja može upotrijebiti originalna stanica za punjenje, asimetrična umjetna mreža nije nužna za CAN komunikaciju.
Ako se CAN komunikacija emulira i prisutnost asimetrične umjetne mreže sprečava ispravnu CAN komunikaciju, ne bi trebalo upotrebljavati asimetričnu umjetnu mrežu.